Eveniment de lansare a cărții “Soul, Body, and Gender in Late Antiquity: Essays on Embodiment and Disembodiment”, editată de un colectiv de cadre didactice și cercetători din care face parte asist. univ. dr. Andra Jugănaru de la Facultatea de Istorie

Luni, 12 februarie 2024, începând cu ora 18:40 ora României, va avea loc evenimentul de lansare a cărții Soul, Body, and Gender in Late Antiquity: Essays on Embodiment and Disembodiment, editată de un colectiv de cadre didactice și cercetători din care face parte asist. univ. dr. Andra Jugănaru, cadru didactic la Facultatea de Istorie a Universității din București, dr. Stanimir Panayotov, cercetător la Academia Bulgară de Științe, dr. Anastasia Theologou și dr. István Perczel, cercetători la Universitatea Central-Europeană (CEU). 
Lansarea de carte va avea loc în format hibrid, atât la sediul CEU din Viena (Sala A-211, Quellenstrasse, numărul 51, Viena), cât și online, pe platforma Zoom. Persoanele interesate să se conecteze online se vor conecta prin accesarea acestui link. 
La eveniment vor lua cuvântul prof. univ. dr. Ecaterina Lung, cadru didactic în Departamentul de Istorie antică, Arheologie și Istoria artei al Facultății de Istorie a Universității din București și președinte al Asociației Internaționale de Istorie Culturală, prof. univ. dr. Jasmina Lukić, cadru didactic în Departamentul de Studii de Gen al CEU, prof. univ. dr. György Geréby, cadru didactic în Departamentul de Studii Medievale al CEU și prof univ. dr. Susan Visvanathan, cadru didactic la Institutul Indian de Științe și Cercetare Educațională din Bhopal, India.
Mai multe informații despre volumul lansat în anul 2024 la Editura Routledge și despre evenimentul de lansare pot fi accesate aici.
Profilul academic al asist. univ. dr. Andra Jugănaru poate fi consultat integral aici. Domeniile predilecte de interes științific ale tinerei cercetătoare sunt Antichitatea târzie, istoria monahismului, hagiografie, studii de gen, rețele sociale.
